Maroela Media Top 20: 04 Mei 2015 | Maroela Media
Die Heuwels Fantasties is hierdie week se nuwe nr. 1 op Maroela Media se Top 20 met die liedjie, "Ballade vir 'n enkeling". Foto: Die Heuwels Fantasties se Facebookblad.
In vandeesweek se Top 20 is daar tien snitte wat styg, agt wat daal en twee nuwelinge. Die Heuwels Fantasties se weergawe van "Ballade vir 'n enkeling" neem die eerste plek oor, en Karlien van Jaarsveld daal na die tweede plek.
Eden en Bobby van Jaarsveld sak uit met "Butterflies", en Riana Nel met "Meer as 'n vriend"; dit beteken dat dit die eerste keer sedert die vrystelling van Riana se nuwe album is wat sy nie 'n liedjie op die Top 20 het nie.
Snotkop en Anders se weergawe van "Al lê die berge nog so blou" tree toe in die 20ste plek, terwyl Francois van Coke en Karen Zoid se "Toe vind ek jou" 'n nuweling in die 19de plek is. Verlede week se hoogste nuweling, "Met jou klere aan" van Leah, styg sewe plekke terwyl Arno Jordaan vier plekke daal met "Laat die wiele rol".